Source: https://drzavljank.si/post/219936/spanovija-zla-med-visjim-in-okroznim-sodiscem-ali-je-na-vidiku-slovenska-verzija-afere-dreyfus-
Timestamp: 2020-05-28 14:32:46+00:00

Document:
Sobota, 30. julij 2016 ob 11:28
Očitno višje sodišče v Ljubljani že pomaga nižjemu pisati obsodilno sodbo Milku Noviču za letošnjo jesen. Le tako si lahko razlagamo ta velikanski trud, ko višje sodišče na 19 straneh utemeljuje sum velike nevarnosti in posredno nujnosti pripora - za narodov blagor seveda, katere krona naj bi bil, po mojem za vsako ceno, jeseni doseči zapor za Milka Noviča. Ampak pustimo se presenetiti, zadeva še ni končana, tudi zlo ne deluje brezhibno v svojem zločestem početju. Jesen bo silno zanimiva v več pogledih. Ta primer je za vse nas zelo pomemben in ga lahko primerjamo z afero Dreyfus, s to razliko, da v Sloveniji nimamo Emila Zolaja ampak po večini piškavo, sterilno in skorumpirano “inteligenco”. In ne pozabimo, Francija je po očiščenju z afero Dreyfus svobodneje zadihala, pri nas pa si to mnogi niti ne želijo.
In zakaj zdaj to pišem ?
Na mizi imam 19 strani dolgo prelaganje besed iz votlega v prazno, ko višje sodišče razglablja o nujnosti pripora dr. Milka Noviča. Ni pa v njem niti besede o psihologu oz. psihiatru (iz Maribora), ki je bil včeraj pri Milku Noviču na pogovoru. Višje sodišče pa to dejstvo enostavno ignorira, ker ni v prid osnovne teze o nujnosti pripora.
Skratka bodimo realisti: zadeva je preveč pomembna, da bi jo strici in botri s Kemijskega Instituta pustili v odločanje pravnikom, kajti odločitev, da Noviča obsodijo, je po mojem že padla drugje . Vsekakor v krogu druščine tistih, ki jih sodišče na zahtevo obrambe sploh ni hotelo zaslišati, so pa zdaj v spisu tudi omenjeni. Sicer pa je obsodba po mojem že odločena - vprašanje je le kakšna bo in kakšen bo način njene izvedbe. Pri tem si pravniki naivno tolažijo vest, češ da je rešitev možna le po pravni poti. Seveda tudi po njej. Vendar rešitev je samo javni pritisk za transparentnost in odgovornost sodnikov in tožilcev. Dokler ne bo tega, se bo pojavil še kakšen primer Novič - žrtveno jagnje na oltarju mafije, tistih ljudi, ki iz varne razdalje spremljajo ta razplet, so pa točili krokodilje solze na pogrebu dr. Janka Jamnika.
Mimogrede: v odločbi o podaljšanju pripora Višje sodišče gladko izpusti , da je bilo streljanje izvršeno (dokaz za to so posnetki kamere) z dušilcem, kar popolnoma zanika Sabličevo teorijo o vzvratnem izpuhu, ki naj bi povzročil kontaminacijo na hrbtu Novičeve jakne, ob tem ko hkrati pritrjuje diletantski teoriji “strokovnjaka” Sabliča o strelih iz počepa pod kotom 30 stopinj. To “dokazovanje” sicer ni stvar višjega sodišča, ker bi moralo presojati samo in izključno o vprašanju “ponovitvene nevarnosti”, je pa zanimivo kako si v tem prizadeva.
Sicer pa: Sablič je generacija Franca Hribarja – dežurnega sodnika za umazane primere, se je pa Sablič že na obravnavi pridušal, da je v pokoju in ga na sodišče več ne bo. Kajti, dr. kemije Milko Novič mu je enkrat že izprašil “strokovnost” do kosti. In še druge cvetke so pomembne: vrhunski diletantizem Majheničevega NPU, vsakršna odsotnost krvnih sledov na obleki obtoženca, posnetki kamere človeka s kapuco in gibanja večih oseb na kraju umora, neverjetna časovna natančnost kolesarja Noviča, ki seveda ni mogel predvideti Jamnikove, več kot polurne, zamude itd... Tukaj se vsiljuje absurdna trditev, da se je umorjeni dr. Jamnik z Novičem po telefonu dogovarjal, kje in kdaj naj ga počaka, da ga bo ustrelil. In kakšna je vloga zakoncev bivše tožilke Barbare Zobec Hrastar in Zvonka Hrastarja in celotne ribniške naveze ? Vse to in še kaj čaka na resnični odgovor jeseni. Vsekakor – zanimivo bo.
Me pa zanima nekaj: ko bi bil Milko Novič zdaj iz pripora izpuščen, bi po logiki moral ostati na svobodi tudi v primeru obsodilne sodbe – vse do njene pravnomočnosti, katere potrditev se lahko vleče leta in leta ! Zato okrožni in višji sodniki zdaj vlagajo tako velik trud, da bi Milko šel iz sodišča direktno v zapor, skratka v “marici” iz Povšetove na Dob. Iz pripora v zapor - za leta in leta. V tem je po mojem zaobjeta vsa ta “dodana vrednost” za katero si višje sodišče tako močno prizadeva.
Sicer pa: svoboda ni poceni, v nesvobodni državi ni samo draga, ampak je silno NEVARNA, kljub temu pa vredna truda, ker je pomembna za vse in vsakogar, brez izjeme. Zato ne smemo dovoliti , da nas nategujejo do onemoglosti in nehajmo si zatiskati oči in ušesa, da to ni naš problem. Za zdaj pa zajemimo sapo, da si prihranimo nekaj kisika do jeseni. Ustavno sodišče, bo – upam, dalo odločanju o priporu prioriteto, čeprav bo to šele jeseni.
Ob tem ko so »balkanski bojevniki« na svobodi in si je lahko Lovše kupil svobodo za milijon eur je nemogoče verjeti v enakost pred sodiščem. Na srečo Dr. Milko Novič ni »balkanski bojevnik« in ni tajkun, zato trpi v priporu, ki je hujši od zapora. Vendar pa na srečo ni sam, vedno več nas j, ki smo z njim solidarni, Samo javnost pa je garant, da bo sojenje pravično in pošteno. Če bo takšno, bo Milko oproščen in mora dobiti visoko odškodnino. Del nje bi morali plačati tudi okrožni in višji sodniki za financiranje moralne prevzgoje sodnic in sodnikov, ki se obnašajo do ljudi sovražno kot pokvarjeni roboti. Zato se je treba oglašati. Ali kot je rekel že D. Roosewelt – država v kateri so pokvarjenci glasnejši od poštenih ljudi nima prihodnosti.
Pripis: vsekakor Ustavnega sodišča zdaj ni smiselno niti pravično kritizirati, saj je še edino s kančkom zdrave pameti in razsodnosti. Je kot kaktus v puščavi, zato ga je treba zalivati, ne mu rezati korenin. Kot država, katere hrbtenica mora biti vladavina prava, pa bomo morali začeti praktično iz ničle. Potrebna bo prava, ne vladna, kozmetična reforma pravosodja.
Ključni problem je že od samega začetka na strani NPU in sicer kako najti nadomestnga morilca. Zdaj bi bičl čas, da na RTVSLO zavrtijo film J Accuse - obtožujem.
M. Krivic je v prispevku EDINO ZDRAVILO JE JAVNOST, PAMETI JE ŽE ZMANJKALO ! zapisal: »Da senat Okrožnega sodišča v Ljubljani, ki je sprejel sklep št. I Ks 53384/2014 z dne 20. 7. 2016, sploh ni razumel odločbe Ustavnega sodišča z dne 18. 7. 2016, s katero mu je bila zadeva vrnjena v ponovno odločanje (SICER BREZ POTREBE, a o tem kdaj drugič, ko bo za to več časa in prostora) …« Kot je razumeti, bi lahko US samo odpravilo pripor, vendar zadevo vseeno vrača na nižje stopnje?!! Ponavlja se zgodba Patria, kjer se vse sodne instance trudijo, da bi prišlo do zastaranja, kar je NENORMALNO za vladavino prava! Komu je v interesu, da v sojenju ne pride do epiloga ? (retorično vprašanje) Za učinkovito javnost potrebujemo resnicoljubne raziskovalne novinarje. Seveda pa o njihovi dejavnosti odločajo uredniki in … Vrtimo se v začaranem krogu. Potrebujemo REVOLT množice - javnosti!
Pri Milku Noviču z ničemer ni izkazana ponovitvena nevarnost, ampak so problemi povsem nekje drugje.
To mučenje tega človka nebi smelo biti tako preprosto za njegove mučitelje. Držijo ga že 20 mesecev v oddelku za pripor Ljubljankih zaporov, ne da bi vedel zakaj pravzaprav je tam. Po pregledu zadnjega sklep Višjega sodišča v Ljubljani, s katerim je bil temu človeku podaljšan pripr, pa ugotavljam, da je edna od ključnih pomanjkljivosti dela Okrožnega sodišča v Ljubljani, pomanjkanje prave in poštene BALISTIČNE EKSPERTIZE, brez katere tega kazenskega postopka bi mogoče pošteno zaključiti. Tega se zavedajo tudi vpleteni sodniki žal, a očitno nimajo nadomestnega morilca ki bi ga podtaknili, podobno kot se je to zgodilo pri pokoinem Ivanu Krambergerju.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče